पाएं अपने शहर की ताज़ा ख़बरें और फ्री ई-पेपरडाउनलोड करें
भालेरी-साहवा रोड पर शुक्रवार दोपहर गांव गलगटी के पास दो बाइकों की हुई भिड़ंत दो लोगों की मौत हो गई, जबकि एक घायल हो गया। हादसे में दोनों बाइक पर सवार एक-एक व्यक्ति की मौत हो गई। घटना को लेकर भालेरी थाने में एक बाइक चालक के खिलाफ मामला दर्ज हुआ।
एएसआई विजेंद्र शर्मा के अनुसार दोपहर करीब 1.30 बजे थाने में सूचना मिली कि गलगटी के पास दो बाइकों की भिड़ंत हो गई है। पुलिस मौके पर पहुंची, तो हादसे में घायल तीनों लोगों को भालेरी के सरकारी अस्पताल में लाया गया, जहां पर चंपालाल पुत्र प्रतुराम जाट 45 निवासी खंडवा व कृष्णनाथ पुत्र भगवान नाथ जोगी 26 साल निवासी सारायण को डाॅक्टरों ने मृत घोषित कर दिया।
वहीं हादसे में घायल रुघदास पुत्र किशनदास स्वामी 50 साल निवासी खंडवा को तारानगर के सरकारी अस्पताल में लाया गया, जहां से उसे चूरू रैफर कर दिया गया। हादसे को लेकर हड़मान नाथ पुत्र हजारी नाथ निवासी सारायण ने थाने में रिपोर्ट दी कि उसके ताऊ का लड़का कृष्णनाथ दोपहर को बाइक लेकर गांव की तरफ जा रहा था। उसी दौरान सामने से आ रही बाइक के चालक ने टक्कर मार दी, जिससे उसके ताऊ के बेटे की मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn